Viborger Samler, 1826-11-27
Lissabon. Den 30te Octbr. aabnedes i Palæet Ajuda Cortesmødet. Pairkammerets Præsident Hertugen af Cadaval sad ved Thronens høire Side, Cardinal patriarken som Vicepræsident hos ham. De øvrige Pairer sadde paa samme Side i 2 Rader; de Deputerede sadde paa Thronens venstre Side paa Bænke betrukne med grønt Klæde. En Deputation af 12 Pairer og 12 Deputerede modtog Hs. Kgl. Høihed Prindsesse-Regentinden, der, efterat have taget Plads paa Thronen, holdt en Tale, hvori Hs. K. H. udviklede Portugals Skjebne i de fremfarne Tider og mindede om den Velgierning det nu var vederfaret ved at erholde den af Hendes Hr. Fader Kong Johan 6te udkastede og nu af Hendes Hr. Broder, Hs. Maj. Keiser Pedro 4de udstædte Forfatning, der sikkrer den repræsentative Regjering: "Videre samlede - sagde Hs. Kgl. Høihed - for at lægge Grundvold til vort Lands Velstand; denne Tanke maae lede os paa Haabets Vei til at opnaae det store Maal: Ære og Berømmelse. Mange Jndividuers Mening, som danne en Nation, kunne tilke fuldkommen stemme overeens i Regjeringskonsten; dette mærker man især, naar i et Land flere politiske Statsomvæltninger finde Sted; - Men, da den Portugisiske Nation af Naturen er blid og maadeholder og har en inderlig Hengivenhed for sin retmæssige Regent, saa kan slige Uenigheder ikke være varige. Saaledes have Vi vel i vore Dage seet onde Mennesker og Forrædere reise sig; men det er ikke lykkedes dem at udbrede deres grove Vildfarelser og forbryderske Bagvaskelser. - De fremmede Nationer ere fredfindede mod Portugal. Ved Traktater og afgjørende Beviser paa Venskab staaer Riget i Forbindelse med een af de store Europæiske Magter og da Vi ere i Fred med dem Alle, venter Jeg, at den Førstes Understøttelse og de Andres Velvillie og gjensidige Brodersind vil fuldkomme vort Lands Held. Enhver vil tilstaae, at Portugals nærværende Forfatning er retfærdig og maadeholden; den søger ikke at indgribe i andre Staters Rettigheder; den har kuns det Meed med Kraft og Bestandighed at vaage over Rigets Held. Naborigets Regjering, forbunden ved Slægtskab og Venskab, har ikke derfor, men paa Grund af de lovlige og politiske Jnstitutioner, erkjendt vor ny Forfatnings Lovlighed. For faa Timer siden har Jeg og af min høitelskede Broder Prinds Miguel faaet Vished om: at Han den 4de Dennes har svore Constitutionen Troskab. Han har strax derefter henvendt sig til Hs. Hellighed Paven for at erholde Tilladelse til at ægte sin Broderdatter Dronning Marie den 2den. Endelig lader Regentinden haabe, at en ny Lovgivning vil finde Sted, der nærmere ordner Rigets indre Bestyrelse. De Handlende giver Hs. K. H. Haab om, ved Hs. Maj. Keiser Pedros kraftige Medvirkning, at naae en fordoblet Virksomhed. Endelig omtaler Regentinden den offentlige Skoleunderviisning, som et kraftigt Middel til at bevare Religionen i sin Reenhed, og forbedre Sæderne, som Hun af alle Kræfter vil søge at fremme, hvorved baade Rigets og Enkeltes Velfærd fuldkommes. Tilsidst henvendte Hs. Kgl. Høihed sin Tale til Pairerne og de Deputerede for at kundgjøre dem de dem nu paaliggende Arbeider. - Pairkammeret holdt i Gaar dets første Session. Marquis af Chaves (Grev Amarante) blev, som den der havde gjort Opstand, ikke erkjendt som Pair. Eeden paa den ny Forfatning blev aflagt. Greve St. Pajo er Præsident i Deputeretkammeret.